**NOTĂ DE FUNDAMENTARE**

**Secțiunea 1**

**Titlul proiectului de act normativ**

|  |
| --- |
| **HOTĂRÂRE**  **pentru aprobarea indicatorilor tehnico-economici ai obiectivului de investiții “Amenajare dane RO-RO - Port Bazinul Nou Galați”** |

**Secțiunea a 2-a**

**Motivele emiterii actului normativ**

|  |  |
| --- | --- |
| 1. Descrierea situației actuale | Compania Națională «Administrația Porturilor Dunării Maritime» - S.A. Galați (APDM) s-a înființat conform prevederilor Hotărârii Guvernului nr. 518/1998, cu modificările și completările ulterioare, și funcționează ca societate pe acțiuni sub autoritatea Ministerului Transporturilor și Infrastructurii. Acțiunile APDM sunt deținute în proporție de 79,9998116477% de către statul român și în proporție de 20,0001883523% de către Fondul Proprietatea. APDM îndeplinește funcția de autoritate portuară în porturile a căror infrastructură i-a fost concesionată de Ministerul Transporturilor și Infrastructurii (MTI), printre care se află și Portul Galați.  APDM are în principal următoarele atribuții:     a) întreținerea, repararea, modernizarea şi dezvoltarea infrastructurii de transport naval ce i-a fost concesionată;     b) punerea la dispoziția tuturor utilizatorilor a acestei infrastructuri, în mod liber şi nediscriminatoriu;     c) urmărirea sau asigurarea, după caz, a furnizării serviciilor de siguranță în porturi;     d) asigurarea în permanență a adâncimilor minime în bazinele portuare şi la dane şi a semnalizării pe șenalele de acces şi în porturi;     e) ținerea evidenței muncitorilor portuari care efectuează muncă specifică în porturi;     f) ducerea la îndeplinire, prin delegare de competență, a unor obligații ce revin statului român din acordurile şi convențiile la care România este parte.  Portul Galaţi este cel mai mare port românesc situat la Dunăre și se compune din: Portul Mineralier, Portul Comercial, Port Docuri, Port Bazinul Nou.  Portul Bazinul Nou este situat pe malul stâng al Dunării, în zona de la Mm 78+1250 la Mm 79+700 și a fost construit în anul 1924. Frontul de acostare are o lungime totală de 1935 m, din care 840 m în bazinul portuar împărțit în 6 dane maritime numerotate de la 39 la 44 cu lungime de 150 m fiecare.  Portul Bazin Nou, fost Bazin de Lemnărie, este un sectorul reprezentativ al complexului portuar Galați. Suprafata bazinului (a luciului de apă) la etiaj este de 10 ha cu dimensiunile bazinului aproximative de 380 m lungime și 150 m în partea cea mai lată a lui. Adâncimea apei în bazin este de -6,0 m fata de etiajul local.  Danele 39 și 40 sunt amplasate pe latura de sud-vest a Bazinului Nou. Dana 41 este amplasată pe latura de nord – vest a Portului Bazinul Nou. Cheul aferent acestor dane este de tip înclinat, alcatuit din pereu zidit din piatra bruta, protectie de taluz din piatra brută, saltele de fascine și piloți de lemn. Starea tehnică a construcțiilor de acostare și a platformei adiacente în zona danelor 39-41 este următoarea:   * cheurile existente prezintă tasări și neregularități atât în lungul acestora cât și local; * pe zona de ape medii și mari este crescută vegetație abundentă; * ancastramentele, locașurile de școndri și scările sunt deteriorate, acestea nemaifiind funcționale; * bintele de 20 tf sunt în stare tehnică bună; * conform ridicărilor topo-batimetrice întocmite în zona danelor sunt colmatări, adâncimea variind de la -3,5 m la -5,5 m; * la aproximativ 3.0 m de coronamentul cheului pereat, există un zid de gardă din beton cu rol de protecție împotriva inundațiilor. Înălțimea acestuia este de 0.8 - 1.0 m. Zidul prezintă discontinuități acoperite cu plăci metalice; * în prezent nu există pontoane de acostare și nu se operează la aceste dane; * drumul de incintă portuară este intens exploatat prin circulație atât curentă, cât și în trafic greu; * platforma prezintă crăpaturi și dezagregari, fiind deteriorată în totalitate.   Problema principală rămâne timpul mare de operare al mărfurilor la danele cu acostare indirectă (cheu pereat). Aceasta este una din cauzele care conduce la eficiența scăzută a operării navelor datorită complexităţii operaţiunilor și dublei manipulări a mărfurilor în condiţii de ape mici când este necesară utilizarea în plus a macaralei plutitoare.  În anul 2021 a fost finalizat studiul de fezabilitate pentru obiectivul de investiții “Amenajare dane RO-RO - Port Bazinul Nou Galați”. Soluțiile tehnice propuse în cadrul studiului de fezabilitate pentru amenajarea danelor RO – RO din Portul Bazinul Nou Galați sunt:   1. Modernizarea frontului de acostare aferent danei 39 prin realizarea unui cheu vertical din palplanșe metalice ancorate și rigidizate, pe o lungime de 150 m; 2. Modernizarea frontului de acostare aferent danei 40 prin realizarea unui cheu vertical din palplanșe metalice ancorate și rigidizate, pe o lungime de 150 m; 3. Amenajare rampă pentru încărcarea / descărcarea autovehiculelor (rampa RO – RO). Rampa este amplasată la dana 41, la capătul dinspre dana 40. Lungimea rampei este de 46 m, iar lățimea este de 30 m; 4. Reabilitarea frontului de acostare aferent danei 41, cu pereu dalat pe o lungime de 109 m. Acostarea la cheul înclinat se va face indirect, la ponton; 5. Modernizarea drumului din incinta portuară, având o structură pentru trafic greu, pe o lungime de 418 ml; 6. Realizarea unei platforme betonate cu o suprafață de 13.300 mp. Platforma este amplasată în spatele danelor 39, 40 și paralel cu drumul de acces, în prelungirea rampei. Platforma este proiectată pentru trafic auto greu, destinația acesteia fiind de tranzitare și stationare remorci și semiremorci auto. Platforma portuară se va amenaja în baza unui plan de sistematizare, racordată cu cheurile și accesul existent, corelată cu planul general de utilități necesare în zona portuară.   Obiectivul de investiții are prevăzute de asemenea, lucrări la rețelele de utilități (instalații electrice, alimentare cu apă, canalizare menajeră și pluvială). Cheurile vor avea elemente de siguranță pentru acostarea și legarea navelor.  Teritoriul portuar pe care urmează a se realiza lucrările este domeniu public al statului aflat în administrarea Ministerului Transporturilor și Infrastructurii și în concesiunea CN APDM SA Galați în baza contractului de concesiune nr. LO/34447/12.09.2008. Pereul aferent danelor operative D39-D40 este înscris în CF 101019-C75, iar pereul aferent danelor operative D41-D43 este înscris în CF 101019-C76.  Studiul de fezabilitatate al obiectivului de investiții “Amenajare dane RO-RO - Port Bazinul Nou Galați” a fost avizat în CTE – MTI cu Avizul nr. 62/70/04.10.2021 și în Consiliul Interministerial de Avizare Lucrări Publice de Interes Național și Locuințe cu Avizul nr. 55/02.12.2021.  Valoarea estimată a lucrărilor este de 115.184.952,73 lei (23.385.908,30 Euro, la cursul BNR din data de 05.05.2021, 1 euro = 4,9254 lei). Finanțarea obiectivului de investiții se realizează din fonduri externe nerambursabile, prin Programul Operațional Infrastructură Mare 2014 – 2020 și de la bugetul de stat, prin bugetul Ministerului Transporturilor și Infrastructurii în limita sumelor aprobate anual cu această destinație, conform programelor de investiții publice aprobate potrivit legii.  În conformitate cu prevederile art. 42 alin. (1) lit. a) din Legea nr. 500/2002 privind finanțele publice, cu modificările și completările ulterioare, documentațiile tehnico - economice aferente obiectivelor/proiectelor de investiții noi, documentațiile de avizare a lucrărilor de intervenții, respectiv notele de fundamentare privind necesitatea şi oportunitatea efectuării cheltuielilor aferente celorlalte categorii de investiții incluse la poziția C «Alte cheltuieli de investiții» care se finanțează, potrivit legii, din fonduri publice, se aprobă de către Guvern pentru valori mai mari de 40 milioane lei. |
| 11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia | Proiectul de act normativ nu se referă la acest domeniu. |
| 2.Schimbări preconizate | În zona portuară Bazinul Nou Galați, de-a lungul danelor 42 – 44 urmează a începe execuția obiectivului de investiții “Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua centrală Rhin-Dunăre/Alpi”. În vederea continuării procesului de modernizare a infrastructurii din acest bazin al portului Galați, este necesară realizarea lucrărilor de amenajare a danelor RO-RO - Port Bazinul Nou Galați.  La finalzarea obiectivului de investiții se vor opera volume sporite de mărfuri și se vor îmbunătăți legăturile comerciale de transport ale portului Galați cu statele situate în amonte pe Dunăre, dar și cu statele riverane din bazinul Mării Neagre.    Adoptarea și publicarea Hotărârii de Guvern pentru aprobarea indicatorilor tehnico-economici ai obiectivului de investiții “Amenajare dane RO-RO - Port Bazinul Nou Galați” este o condiție pentru accesarea fondurilor externe nerambursabile prin POIM 2014 – 2020. |
| 3. Alte informații | Obiectivul de investiții este prevăzut în Master Planul General de Transport al României, aprobat prin HG nr. 666/2016. |

**Secţiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest domeniu. |
| 11.Impactul asupra mediului concurenţial si domeniului ajutoarelor de stat | Proiectul de act normativ nu se referă la acest domeniu. |
| 2. Impactul asupra mediului de afaceri | Proiectul de act normativ nu se referă la acest domeniu. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3. Impactul social | Proiectul de act normativ nu se referă la acest domeniu. |
| 4. Impactul asupra mediului | A fost obținută Decizia etapei de încadrare nr. 1426 din 10.09.2021, emisă de Agenția pentru Protecția Mediului Galați, prin care se precizează faptul că proiectul nu se supune evaluării impactului asupra mediului. |
| 5. Alte informații | Nu au fost identificate |

**Secțiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

* **mii lei -**

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare  a) bugetul de stat, din acesta:  [(i) impozit pe profit;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  [(ii) impozit pe venit;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  b) bugetele locale:  [(i) impozit pe profit;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  c) bugetul asigurărilor sociale de stat:  [(i) contribuţii de asigurări.](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23) | - | - | - | - | - | - |
| 2. Modificări ale cheltuielilor bugetare  a) bugetul de stat, din acesta:  [(i) cheltuieli de personal;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  [(ii) bunuri si servicii;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  b) bugetele locale:  [(i) cheltuieli de personal;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  [(ii) bunuri şi servicii;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  c) bugetul asigurărilor sociale de stat:  [(i) cheltuieli de personal;](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23)  [(ii) bunuri şi servicii.](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23) | - | - | - | - | - | - |
| 3. Impact financiar, plus/minus, din care:  [a)](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23) bugetul de stat;  [b)](file:///C:\Users\gabriela.murgeanu\AppData\Local\Microsoft\Windows\Documents%20and%20Settings\user\Sintact%202.0\cache\Legislatie\temp\00096678.HTML#%23) bugetele locale. | - | - | - | - | - | - |
| 4. Propuneri pentru acoperirea creșterii cheltuielilor bugetare | - | - | - | - | - | - |
| 5. Propuneri pentru a compensa reducerea veniturilor bugetare. | - | - | - | - | - | - |
| 6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 7. Alte informaţii | Finanțarea obiectivului de investiții se realizează din fonduri externe nerambursabile, prin Programul Operațional Infrastructură Mare 2014 – 2020 și de la bugetul de stat, prin bugetul Ministerului Transporturilor și Infrastructurii în limita sumelor aprobate anual cu această destinație, conform programelor de investiții publice aprobate potrivit legii. | | | | | |

**Secţiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ | Nu este cazul. |
| 2. Compatibilitatea proiectului de act normativ cu legislaţia comunitară în materie | Proiectul de act normativ nu se referă la acest domeniu. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest domeniu. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest domeniu. |
| 6. Alte informaţii | Nu au fost identificate. |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest domeniu. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest domeniu. |
| 3. Consultările organizate cu autoritățile administrației publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest domeniu. |
| 4. Consultările desfăşurate în cadrul consiliilor interministeriale, în conformitate cu prevederile HG nr. 750/2005 privind constituirea consiliilor interministeriale permanente | Indicatorii tehnico – economici ai obiectivului de investiții “ Amenajare dane RO-RO - Port Bazinul Nou Galați” au fost avizați de către Consiliul Interministerial de Avizare Lucrări Publice de Interes Național și Locuințe cu Avizul nr. 55 din 02.12.2021. |
| 5. Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ nu necesită aviz de la Consiliul Legislativ, Consiliul Suprem de Apărare a Ţării, Consiliul Economic şi Social, Consiliul Concurenței, Curtea de Conturi. |
| 6. Alte informaţii | Nu au fost identificate. |

**Secţiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1. Informarea societății civile  cu privire la necesitatea elaborării proiectului de act normativ | Proiectul prezentului act normativ a fost supus dezbaterii publice potrivit Legii nr. 52/2003 privind transparența decizională în administrația publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securităţii cetăţenilor sau diversității biologice biologice | Proiectul de act normativ nu produce nici un impact asupra acestui domeniu. |
| 3. Alte informații | Nu au fost identificate. |

**Secţiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autoritățile administrației publice centrale şi/sau locale – înființarea unor noi organisme sau extinderea competențelor instituțiilor existente | Aplicarea proiectului de act normativ se va face de către instituțiile publice la care se face referire în proiect, cu respectarea prevederilor legale în vigoare. |
| 2. Alte informații | Nu au fost identificate. |

Pentru considerentele de mai sus, am elaborat alăturat **proiectul de Hotărâre a Guvernului pentru aprobarea indicatorilor tehnico-economici ai obiectivului de investiții “Amenajare dane RO-RO - Port Bazinul Nou Galați”** care, în forma prezentată a fost avizat de ministerele interesate și pe care îl supunem spre aprobare.

**VICEPRIM-MINISTRU**

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM FAVORABIL:**

**MINISTRUL DEZVOLTĂRII, LUCRĂRILOR PUBLICE ŞI ADMINISTRAŢIEI**

[**ATTILA-ZOLTÁN CSEKE**](https://gov.ro/ro/guvernul/cabinetul-de-ministri/ministrul-dezvoltarii-lucrarilor-publice-i-administratiei)

**MINISTRUL FINANŢELOR**

### ADRIAN CÂCIU

**SECRETAR DE STAT**

**SECRETAR GENERAL**

**Mariana IONIȚĂ**

**DIRECȚIA AVIZARE**

**DIRECTOR**

**Laura Elena ȚOPA**

**DIRECȚIA ECONOMICĂ**

**DIRECTOR**

**Laura Diana GÎRLĂ**

**DIRECȚIA GENERALĂ ORGANISMUL INTERMEDIAR PENTRU TRANSPORT**

**DIRECTOR GENERAL**

**Felix Corneliu ARDELEAN**

**DIRECȚIA REGLEMENTĂRI TEHNICE, AUTORIZAȚII DE CONSTRUIRE ȘI MEDIU**

**DIRECTOR**

**Mirela CEBANU**

**DIRECȚIA TRANSPORT NAVAL**

**DIRECTOR**

**Doina Teodora COJOCARU**